钦定古今图书集成/明伦汇编/氏族典/第124卷 > 陈思谦
## 钦定古今图书集成/明伦汇编/氏族典/第124卷 > 陈思谦

按《元史陈思谦传》，“思谦，字景让，其家世见《祖祐传》中。
思谦少孤，警敏好学，凡名物度数，纲纪本末，考订详
究，尤深于邵子《皇极经世书》。文宗天历初政，收揽贤
能，丞相高昌王亦都护举思谦，时年四十矣，召见兴
圣宫。明年，授典宝监经历，改礼部主事。至顺元年，拜
西行台监察御史。明年，选太禧宗禋院都事，拜监察
御史。未几，迁右司都事。元统二年，转兵部郎中，改御
史台都事。”《重纪》“至元元年，出为淮西道廉访副使，未
期月，引疾归。召为中书省员外郎。至正元年，转兵部
侍郎。俄丁内艰。服除，召为右司郎中。五年，参议中书
省事。转刑部尚书。改湖广廉访使。八年，迁淮东宣慰
司都元帅。九年，迁浙西廉访使，湖广”行中书省参知
政事，辞。十一年，改淮西廉访使。寻召入，为集贤侍讲
学士，修定国律。十二年，拜治书侍御史。明年，升中丞，
年近七十，上章乞老，不允。进授荣禄大夫，仍御史中
丞。卒。赠宣猷秉宪佐治功臣、翰林学士承旨、荣禄大
夫、柱国，追封鲁国公，谥通敏。